મહાત્મા ગાંધીની ૧૪૨મી જન્મજયંતિ નિમિત્તે એસ એસ પી જૈન આર્ટ્સ એન્ડ કોમર્સ કોલેજ, ધાંગધ્રા ખાતે ચાલતા ગાંધી દર્શન કેન્દ્ર દ્વારા એક સેમિનારનું આયોજન ‘બાપુ – યુવાનોની નજરે’ એ શિર્ષક હેઠળ કરવામાં આવેલું. જેમાં ચારણી છંદના જ્ઞાતા અને કોલેજના ગુજરાતી વિભાગના અધ્યક્ષ શ્રી મારુ સાહેબ તથા લેખક શ્રી ઠાકરની ઉપસ્થિતિ હેઠળ કોલેજના વિદ્યાર્થીઓ દ્વારા કાવ્યપઠન, નિબંધસ્પર્ધા, ગાંધીજી વિષયક કૃતિઓનો આસ્વાદ, ગાંધીજી રચિત કૃતિઓનો આસ્વાદ અને ગાંધીજી એક વ્યક્તિ વિશેષ – એ વિષયો અંતર્ગત એક દિવસીય સેમિનારનું આયોજન ગત બીજી ઓક્ટોબરે કોલેજના પ્રથમ, બીજા અને ત્રીજા વર્ષના વિદ્યાર્થીઓ અને વિદ્યાર્થીનીઓ દ્વારા હાથ ધરવામાં આવેલું.